走塑|外賣紙杯蓋移位狂漏變袋裝飲品 港女呻慘 網民:泰式風味
【走塑/環保/即棄膠餐具】本港由本年4月22日起,禁止銷售和免費供應受管制即棄塑膠產品,例如外賣的膠叉、膠刀和膠飲管,雖然餐廳在外賣時仍然可以使用即棄塑膠容器,包括膠杯及膠蓋,但不少餐廳已經未雨綢繆,轉用紙杯及紙杯蓋,有港女在網上表示經外賣平台購買快餐店外賣,外賣員遞上食物和飲品,當中紙杯蓋移位,令到飲料倒瀉在膠袋內,苦笑形容「都冇諗過我會有出帖文嘅一日」。
網民看到杯裝飲品慘變「袋裝飲品」,紛紛表示有共鳴,回應指「無你咁慘,但都好麻煩」、「你不孤單」、「我諗起以前泰國直接用個袋飲」,亦有人指「我送外賣嘅,呢啲紙杯太淋身,特別係受熱後,然後杯身凹咗,杯蓋就會移位,再然後我被客黑面」。更有人分享其他「袋裝飲品」圖片,變成圍爐取暖。
樓主在facebook群組「
」表示,日前光顧1間專門售賣炸雞的快餐店,並經外賣平台買外賣,但當外賣員送上食物和飲品時,由於紙杯蓋移位,所以飲料倒瀉在膠袋內,變成「袋裝飲品」,她不禁形容「都冇諗過我會有出帖文嘅一日」。從樓主上載的圖片,相信是屬於肯德基炸雞店的飲品,有其他網民亦分享同類情況,其他快餐店的外賣飲品亦有出現紙杯蓋走位,令飲品漏到膠袋內,網民笑言「重點係最後係膠袋救咗你一命,如果用紙袋裝,諗吓會點?」、「用紙袋先送唔到上嚟」、「下次走杯,直接用膠袋,泰風味」、「下次考慮轉泰式袋裝」,亦有人提出解決方法,「有種紙杯蓋用蠟紙,基本上點都唔會漏」。
(facebook群組「香港茶餐廳及美食關注組」)